CELEX: 62007CA0205
Language: sl
Date: 2008-12-16 00:00:00
Title: Zadeva C-205/07: Sodba Sodišča (veliki senat) z dne 16. decembra 2008 (predlog za sprejetje predhodne odločbe Hof van Beroep te Gent – Belgija) – Kazenski postopek zoper Lodewijka Gysbrechtsa, Santurel Inter BVBA (Členi od 28 ES do 30 ES – Direktiva 97/7/ES – Varstvo potrošnikov glede sklepanja pogodb pri prodaji na daljavo – Rok za odstop od pogodbe – Prepoved zahteve predplačila ali plačila od potrošnika pred potekom roka za odstop od pogodbe)

21.2.2009   
            
            
               SL
            
            
               Uradni list Evropske unije
            
            
               C 44/11
            
         Sodba Sodišča (veliki senat) z dne 16. decembra 2008 (predlog za sprejetje predhodne odločbe Hof van Beroep te Gent – Belgija) – Kazenski postopek zoper Lodewijka Gysbrechtsa, Santurel Inter BVBA
   (Zadeva C-205/07) (1)
   
   (Členi od 28 ES do 30 ES - Direktiva 97/7/ES - Varstvo potrošnikov glede sklepanja pogodb pri prodaji na daljavo - Rok za odstop od pogodbe - Prepoved zahteve predplačila ali plačila od potrošnika pred potekom roka za odstop od pogodbe)
   (2009/C 44/17)
   Jezik postopka: nizozemščina
   Predložitveno sodišče
   Hof van Beroep te Gent
   Stranki v postopku v glavni stvari
   Lodewijk Gysbrechts, Santurel Inter BVBA
   Predmet
   Predlog za sprejetje predhodne odločbe – Hof van Beroep te Gent – Razlaga členov 28 ES in 30 ES – Učinki nacionalne ureditve, ki prepoveduje od potrošnika zahtevati predplačilo ali plačilo pred potekom roka za odstop od pogodbe, na trgovino v Skupnosti – Združljivost s pravom Skupnosti
   Izrek
   Člen 29 ES ne nasprotuje nacionalni ureditvi, ki ponudniku v okviru čezmejne prodaje na daljavo prepoveduje, da od potrošnika pred iztekom roka za odstop od pogodbe zahteva predplačilo ali kakršno koli plačilo, vendar pa nasprotuje temu, da je pri uporabi te ureditve prepovedano, da pred iztekom navedenega roka zahteva številko potrošnikove plačilne kartice.
   
      (1)  UL C 140, 23.6.2007.